SETบ่ายยืนบวกแนะเล่นรายตัวโบรกฯชู 15 หุ้นมีผลต่อตลาดฯ
แนวโน้มการลงทุนในช่วงบ่ายนี้ตลาดฯคงจะอยู่ในแดนบวกได้ พร้อมให้แนวรับ 1,440-1,430 จุด ส่วนแนวต้าน 1,450 จุด โบรกฯชู 15 หุ้นมีผลต่อตลาดฯ
6 มิ.ย. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (6 มิ.ย.) ปรับตัวขึ้นได้รับ Sentiment จากนอกประเทศเป็นหลัก ที่คาดการณ์ว่าเฟดจะไม่รีบขึ้นดอกเบี้ยหลังตัวเลขการจ้างงานนอกภาคเกษตรของสหรัฐออกมาแย่กว่าคาด ส่งผลให้เงินดอลลาร์สหรัฐฯอ่อนค่า แต่มองเป็นแค่ระยะสั้น เพราะปัจจัยพื้นฐานยังไม่มีอะไรเด่น ดังนั้นคงเป็นการเล่นเก็งกำไรเป็นรายตัว ในลักษณะเวียนหุ้นเล่นกัน บ่ายนี้ตลาดฯคงอยู่ในแดนบวกได้ พร้อมให้แนวรับ 1,440-1,430 จุด ส่วนแนวต้าน 1,450 จุด
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นได้ค่อนข้างดี เป็นไปในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่จะอยู่ในแดนบวกกัน โดยเฉพาะตลาดในกลุ่ม TIP ต่างดีดขึ้นกันหมด แต่ก็มีบางตลาดที่ติดลบอันเป็นผลจากปัจจัยในประเทศของแต่ละตลาด อย่างตลาดหุ้นญี่ปุ่น เนื่องจากเงินเยนแข็งค่า ทำให้กังวลว่าจะมีผลกระทบต่อเศรษฐกิจของญี่ปุ่น
ทั้งนี้ ตลาดบ้านเรารับ Sentiment มาจากนอกประเทศเป็นหลัก จากการคาดการณ์ว่าธนาคารกลางสหรัฐ (เฟด) จะไม่รีบปรับขึ้นอัตราดอกเบี้ย ภายหลังจากที่ตัวเลขการจ้างงานนอกภาคเกษตรของสหรัฐออกมาแย่กว่าที่คาดไว้ ทำให้การปรับขึ้นอัตราดอกเบี้ยของเฟดอาจจะถูกเลื่อนออกไป ส่งผลให้เงินดอลลาร์สหรัฐฯอ่อนค่าลง แต่ก็ยังมองว่าเป็นแค่ผลระยะสั้นเท่านั้น เพราะปัจจัยพื้นฐานยังไม่มีอะไรเด่น ดังนั้นการเก็งกำไรคงจะเลือกเล่นเป็นรายตัว ซึ่งเท่าที่ดูก็มีการเวียนหุ้นเล่นกัน อย่างไรก็ดีควรจะระวังการเทรด เพราะตลาดยังมีความเปราะบาง ถ้ามีปัจจัยใดมากระทบก็อาจจะทำให้ตลาดฯปรับตัวลงได้
แนวโน้มการลงทุนในช่วงบ่ายนี้ตลาดฯคงจะอยู่ในแดนบวกได้ พร้อมให้แนวรับ 1,440-1,430 จุด ส่วนแนวต้าน 1,450 จุด
บล.เอเอสแอล ระบุในบทวิเคราะห์ (6 มิ.ย.) ว่าดัชนี SET ช่วงเช้าปิดบวก 1,445.81 (+9.38 จุด,+0.65%) กรอบ 1,440 – 1,446 มูลค่าการซื้อขาย 21,962 ลบ. เรียงลำดับมูลค่าการซื้อขายรายกลุ่ม ICT BANK PROP ENERG TRANS COMM PETRO CONMAT FIN  ตามลำดับ. ตลาดภูมิภาค [Nikkei225 -0.67%][HSI -0.35%][SSE -0.42%][TAIEX +0.06%] โดย SET index และตลาดหุ้นในภูมิภาคบางส่วนปรับตัวเพิ่มขึ้น หลังตัวเลขการจ้างงานของสหรัฐฯออกมาต่ำกว่าที่ตลาดคาดไว้มาก ส่งผลให้ FED มีโอกาสในการไม่ปรับขึ้นดอกเบี้ยมากขึ้น ในการประชุมเดือนนี้ [ติดตามการปราศัยของประธาน FED คืนนี้]

IMPACT (+) ADVANC  SCB  BBL  U  MINT  KBANK  INTUCH  DTAC  PTT  SCC  CPALL  CPN  CBG  LH  BDMS 
IMPACT (-)  BLA  DELTA  TOP  TVO  AAV  KCE  PTL  BCH  CKP  SPRC  BH  SPC  SUPER  KTC  THREL  AJD   
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า  
ADVANC   มูลค่าการซื้อขาย 1,122.17 ล้านบาท ปิดที่ 166.00 บาท เพิ่มขึ้น 4.00 บาท
SCB      มูลค่าการซื้อขาย   761.01 ล้านบาท ปิดที่ 141.00 บาท เพิ่มขึ้น 2.00 บาท
BBL      มูลค่าการซื้อขาย   695.59 ล้านบาท ปิดที่ 166.50 บาท เพิ่มขึ้น 3.50 บาท       
CPALL    มูลค่าการซื้อขาย   606.59 ล้านบาท ปิดที่  49.75 บาท เพิ่มขึ้น 0.25 บาท
IVL      มูลค่าการซื้อขาย   603.67 ล้านบาท ปิดที่  33.75 บาท เพิ่มขึ้น 0.25 บาท
 